**PRV NEŽ MEDZI OPÁLMI ZAZIMUJÚ NETOPIERE**

ráno chytáš na krátke svetlo

a do vody na umývanie hádže slnko žltý knôt

v nohách nemáme ešte nič rozmotané

choď po špičkách, aby mi pod nechtami

ďalej mohli spávať baletky

žltá srieň

 čo mi zostala našepkaná v ušiach

bavlnené šupiny

hmatové fúziky

a na pleci nakreslená adresa

s obálkou uschovanou v prvom odseku

na horšie časy

*priniesol si ich*

hmlisté

s vonkajšou krivkou na obe strany

 to znamenalo

 *dokončené*

 **KEĎ SKACKÁME DO REČI UKAZOVÁKMI**

 a vrchnými perami

 je to smiešne a trávomilné

ako náš beh

 okolo brechajú len suché steny

 zvonka ich zobú holuby

 tunajší vesmír je topoľovo vyrovnaný

a oddýchnutý

 keď sa nám zväčší strana ohňa v pravom boku

prídu sýte noci

a neslušný vesmír

čo tu bol odjakživa

rozbláznený

 bude kriviť nosy všetkým dedinským zrkadlám

 vtedy zatvor pravú ruku

za chrbát

a nechaj ma hľadať

*Magdaléna Martišková*

*1.3.2001, 20-ročná*

*Ul. B. Němcovej 1906/7,*

*95501 Topoľčany*

*magdalena.martiskova@centrum.sk*

*UK Bratislava, filozofická fakulta*